जहानाबाद

जहानाबाद (Jehanabad) भारत के बिहार राज्य के जहानाबाद ज़िले में स्थित एक नगर है। यह उस ज़िले का मुख्यालय भी है। राष्ट्रीय राजमार्ग 22 यहाँ से गुज़रता है। इस क्षेत्र के लोग मगही भाषा बोलते हैं

विवरण 
जहानाबाद दरधा नदी के किनारे बसा है।अंधे शहरीकरण के होड़ तथा अतिक्रमण से दरधा जहानाबाद मे मृतप्राय मालुम होती है।यह कृषि केन्द्रित नगर है। यहाँ सभा या अन्य बडे आयोजनों के लिए गाँधी मैदान उपयुक्त स्थान है।जहानाबाद टाउन हॉल भी सांस्कृतिक आयोजनों का प्रमुख केंद्र है। शहर मे एक बस स्टेण्ड एक रेलवे स्टेशन तथा एक रेलवे हाल्ट है। यह रेल तथा सडक मार्ग से राजधानी पटना तथा गया से जुडा है। लाल मंदिर ,गौरक्षणी देवी मंदिर,  गायत्री शक्ति पीठ दुर्गा मंदिर, राम जानकी मंदिर तथा शिव-शक्ति मंदिर यहाँ प्रमुख आस्था के केन्द्र हैं। यहाँ सर्वाधिक हिन्दु तथा दुसरे स्थान पर मुस्लिम आबादी निवास करती है। जहानाबाद का पुराना नाम भेलावर था, बाद मे जहाँआरा के नाम पर जहानाबाद हुआ। अंग्रेजी शासन मे जहानाबाद एक सब-डिविज़न हुआ करता था।

इन्हें भी देखें 
 जहानाबाद ज़िला

सन्दर्भ 

जहानाबाद जिला
बिहार के शहर
जहानाबाद ज़िले के नगर